ตอนเดือนสิงหาคมมีปจดวันที่29-วันที่3กันยายนค่ะหลังจากนั้นมีsexตอนวันที่4แบบไม่ได้ป้องกันค่ะเเต่หลั่งนอกหลังจากนั้นก็กินยาคุมฉุกเฉินในวันที่4เลยค่ะต่อมาหลังจาก7วันที่ยาคุมฉุกเฉินมีเลือดออกค่ะอยากทราบว่าถ้ารอบเดือนรอบถัดไปอาจมีการคลาดเคลื่อนจากเดิมมั้ยคะเพราะว่านับเเล้วปจดต้องมาแต่มีโอกาสที่คลาดเคลื่อนเพราะผลข้างเคียงจาดยาคุมฉุกเฉินมั้ยคะกังวลนิดหน่อยค่ะ
สวัสดีค่ะ หากประจำเดือนมาวันที่ 29 ส.ค. แล้วได้มีเพศสัมพันธ์ในวันที่ 4 ก.ย. เท่ากับมีเพศสัมพันธ์ในวันที่ 7 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก ดังนั้น ก็อาจไม่จำเป็นต้องทานยาคุมฉุกเฉินไปค่ะ แต่หากได้ทานไปแล้ว และหลังจากนั้น 7 วัน ได้มีเลือดออกมา เลือดดังกล่าวถือเป็นเลือดที่เกิดจากผลของยาได้ค่ะ ไม่ใช่ประจำเดือน เพราะประจำเดือนเพิ่งมาไปไม่นานสำหรับประจำเดือนในรอบต่อไป อาจมาในช่วงเวลาเดิม หรืออาจมาช้ากว่ากำหนด คือมาหลังจากที่มีเลือดออกไปแล้วประมาณ 4 สัปดาห์ได้ค่ะ ดังนั้น ก็ควรรอประจำเดือนต่อไปก่อนค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ